ஜெல்லிக் கணங்கள்

ஜெல்லிக் கணங்கள் தேவமைந்தன் தேவமைந்தன் ! காலையி லிருந்து ! கணினி இயக்கி ! சொடுக்கி பிடித்து ! அழுத்தி அழுத்தி ! விரல்நுனி, இடுக்கு ! முழங்கை வரையில் ! அரிப்பும் பிய்ப்பும்- ! டாக்டர் சொன்னார்- ! இதுதெரி யாதா? ! கணினி அலுவல் ! பார்க்கும் பலர்க்கு ! வரும்பதி மூன்று ! நோய்க்குறி தம்முள் ! ஒன்றுதான் இது!என. ! அவர்க்குத் தெரியுமா ! என்றன் ஜெல்லிக் ! கணங்கள் நழுவி ! நழுவிப் போவது? ! அருகில் குறட்டை... ! ஆழ்ந்து தூங்கும்-என் ! அருமை மனைவியை ! எழுப்பி விடாமல் ! மீண்டும் கணினி. ! எனது தோழி ! என்றும் கைவிடா ! உரிமைத் தோழன் ! எல்லாம் அதுவே! ! முகத்தைச் சுழித்து ! மோவாய் இடித்துப் ! பார்த்ததே இல்லை, ! நான் அதை. ! திடீரென மூளையை ! ஜெல்லிக் கணங்கள் ! வழுக்கின. காலம் ! பின்புறம் நகர, ! இதுவரை யில்நான் ! வாழ்ந்த கணங்கள்- ! என்-கண் ணிமைகளின் ! மேலே அமர்ந்துதம் ! கால்களைக் கீழே ! தொங்கப் போட்டுக் ! கொண்டே என்னை ! ஆட்டி வைத்தன. ! எல்லாம் கொஞ்சம் ! நேரம்தான்! ! ஜெல்லிக் கணங்கள் ! தோற்றுப் போக ! மூளை- வேகம் எடுத்தது... ! மூளையின் வேகம்-முன் ! எந்த ஒன்றின் வேகமும் ! எடுபடக் கூடுமோ? ! சொல்லி விட்டுப் ! போயே விட்டார் ! அருண கிரியார் ! சும்மா இரு, சொல் அற! வாம். ! சொல்லற்றுப் போனதன் ! சுமையால் தானோ ! அருணைக் கோபுரம் ! மேலே இருந்து ! வீழ்ந்து பெற்றார்- ! முருகன் அருளை? ! சும்மா இருப்பதுவே ! சுகம். ஆம்! ! சும்மா இருந்து ! பாருங்கள். தெரியும்! ! சும்மா இருப்பது ! என்பது வேறு ! தம்பீ! புரியுதா? ! என்று உங்களில் ! தத்துவம் யோகம் ! தெரிந்தவர் கேட்பீர். ! புரியும். ஆனால் ! இயலுமா அதற்கு? ! வெறுமனே இருக்கும் ! மூளையுள் ஆயிரம் ! ஆயிரம் எண்ணக் ! குதிரைகள் தாவும்! ! நாமோ எங்கோ ! இழுத்துச் செல்லப் ! படுவோம் மறதியுள். ! ஜெல்லிக் கணங்கள் ! வந்து நம்மைக் ! காத்தால் பிழைப்போம்